หญิงมีครรภ์มีอาการริดสีดวงอักเสบ จนติ่งเนื้อยื่นออกมา สามารถทานยาอะไรบรรเทาอาการได้บ้าง หรือมีแนวทางการดูแลอย่างไร
สวัสดีค่ะริดสีดวงคือภาวะที่การโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก ในชนิดที่เป็นริดสีดวงภายนอกที่ยังเป็นไม่รุนแรงมาก อาจจะมีติ่งยื่นออกมาเวลาเบ่งอุจจาระเท่านั้น ริดสีดวงทวารหนักอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาได้โดยการตั้งครรภ์เป็นการเพิ่มความดันในช่องท้อง จึงอาจเป็นปัจจัยกระตุ้นทำให้ริดสีดวงที่อาจมีอยู่แล้วแย่ลงได้การมีริดสีดวงและมีติ่งเนื้อยื่นออกมานั้น ถ้าติ่งเนื้อยังไม่ได้ขาดเลือดคาอยู่ข้างนอกจนทำให้เกิดการเจ็บปวด อาจลองรักษาด้วยการปรับพฤติกรรมเช่นการดื่มน้ำมากๆ รับประทานอาหารที่มีกากใยสูงเพื่อช่วยในการขับถ่ายค่ะ ควรขับถ่ายทุกวันให้เป็นเวลา ไม่เบ่งถ่ายอุจจาระถ้าอาการยังไม่ดีขึ้น หรือเจ็บปวดบริเวณติ่งเนื้อ หรือยังมีภาวะท้องผูกร่วมด้วย ควรไปพบแพทย์เพื่อตรวจเพิ่มเติม และรับยาเพื่อช่วยในการขับถ่าย หรือยาที่ช่วยลดการโป่งพองของเส้นเลือดตามที่มีข้อบ่งชี้ต่อไป ส่วนการรักษาด้วยการผ่าตัดออกนั้น อาจจะรอจนคลอดบุตรก่อนถ้าไม่ได้เป็นริดสีดวงชนิดรุนแรงค่ะ